ΚΟΙΝΗ ΘΕΣΗ (ΕΚ) αριθ. 30/94 η οποία καθορίστηκε από το Συμβούλιο στις 27 Ιουνίου 1994 για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . για τη δέκατη πέμπτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της διάθεσης στην αγορά και της χρήσεως ορισμένων επικινδύνων ουσιών και παρασκευασμάτων (94/C 244/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

αποφασίζοντας με τη διαδικασία του άρθρου 189Β της συνθήκης (3),

Εκτιμώντας:

ότι το άρθρο 7Α της συνθήκης καθιερώνει ένα χώρο χωρίς εσωτερικά σύνορα, εντός του οποίου εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7

ότι η πρόοδος προς την εσωτερική αγορά πρέπει να συμβάλλει στη σταδιακή βελτίωση της ποιότητας της ζωής, της προστασίας της υγείας και της ασφάλειας των καταναλωτών 7 ότι τα μέτρα που προβλέπονται από την παρούσα οδηγία ανταποκρίνονται στο ψήφισμα του Συμβουλίου της 9ης Νοεμβρίου 1989 σχετικά με τις μελλοντικές προτεραιότητες για την αναθέρμανση της πολιτικής για την προστασία των καταναλωτών (4) 7

ότι ορισμένες ουσίες και παρασκευάσματα που χρησιμοποιούνται στις συσκευές αερολυμάτων είναι ιδιαίτερα εύφλεκτες 7

ότι η αυξανόμενη χρήση ευφλέκτων ουσιών ως υποκατάστατων των χλωροφθορανθράκων (CFC) στις συσκευές αερολυμάτων, συνεπάγεται κινδύνους για τους καταναλωτές 7 ότι οι κίνδυνοι αυτοί είναι ιδιαίτερα σοβαροί στην περίπτωση των συσκευών αερολυμάτων που χρησιμοποιούνται για ψυχαγωγικούς και διακοσμητικούς σκοπούς 7

ότι οι κίνδυνοι αυτοί μπορεί να μειωθούν με την προσαρμογή στην τεχνική πρόοδο της οδηγίας 75/324/ΕΟΚ της 20ής Μαΐου 1975 του Συμβουλίου περί προσεγγίσεως των νομοθεσιών των κρατών μελών των σχετικών με τις συσκευές αερολυμάτων (αεροσόλ) (5), ώστε η χρήση ευφλέκτων ουσιών στις συσκευές αερολυμάτων που προορίζονται για ψυχαγωγικούς και διακοσμητικούς σκοπούς, να υποβληθεί σε περιορισμούς 7

ότι οι περιορισμοί τους οποίους θεσπίζει ένα κράτος μέλος όσον αφορά τη διάθεση στην αγορά ορισμένων συσκευών αερολυμάτων που προορίζονται για ψυχαγωγικούς και διακοσμητικούς σκοπούς, θίγουν άμεσα την ολοκλήρωση και τη λειτουργία της εσωτερικής αγοράς 7 ότι η εναρμόνιση των νομοθεσιών των κρατών μελών στον εν λόγω τομέα καθίσταται συνεπώς αναγκαία, όπως επίσης και η αντίστοιχη τροποποίηση του παραρτήματος I της οδηγίας 76/769/ΕΟΚ (6) 7

ότι, λαμβανομένων υπόψη του πεδίου εφαρμογής και των αποτελεσμάτων της προτεινόμενης δράσης, τα προβλεπόμενα από την παρούσα οδηγία κοινοτικά μέτρα είναι όχι μόνον αναγκαία αλλά και απαραίτητα για την επίτευξη των αναφερθέντων στόχων, ότι οι στόχοι αυτοί δεν είναι δυνατόν να επιτευχθούν από τα κράτη μέλη μεμονωμένα και ότι, πέραν τούτου, η επίτευξή τους σε κοινοτικό επίπεδο προβλέπεται ήδη από την οδηγία 76/769/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα I της οδηγίας 76/769/ΕΟΚ τροποποιείται όπως αναφέρει το παράρτημα της παρούσας οδηγίας.

Άρθρο 2

1. Τα κράτη μέλη εγκρίνουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο:

- είτε έξι μήνες μετά την έγκριση μιας οδηγίας της Επιτροπής για την προσαρμογή στην τεχνική πρόοδο της οδηγίας 75/324/ΕΟΚ περί προσεγγίσεως των νομοθεσιών των κρατών μελών των αναφερομένων στις συ- σκευές αερολυμάτων (αεροζόλ), που θα αφορά το σύνολο των διαδικασιών δοκιμής που χρησιμοποιούνται προς βεβαίωση της πιστότητας των προϊόντων, στην παρούσα οδηγία,

- είτε ένα έτος μετά την έγκριση της παρούσας οδηγίας, αν η ημερομηνία αυτή είναι μεταγενέστερη της πρώτης.

Τα κράτη μέλη εφαρμόζουν τις διατάξεις αυτές έξι μήνες μετά την εκπνοή μιας των προθεσμιών αυτών, αναλόγως με την περίπτωση.

2. Όταν τα κράτη μέλη εκδίδουν τις διατάξεις στις οποίες αναφέρεται η πρώτη παράγραφος, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 306 της 12. 11. 1993, σ. 14.

(2) ΕΕ αριθ. C 133 της 16. 5. 1994, σ. 15.

(3) Γνώμη του Ευρωπαϊκού Κοινοβουλίου της 15ης Δεκεμβρίου 1993 (ΕΕ αριθ. C 20 της 24. 1. 1994 σ. 77). Κοινή θέση του Συμβουλίου της . . . (δεν δημοσιεύθηκε ακόμα στην ΕΕ) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην ΕΕ).

(4) ΕΕ αριθ. C 294 της 23. 11. 1989, σ. 1.

(5) ΕΕ αριθ. L 147 της 9. 6. 1975, σ. 40. Οδηγία όπως τροποποιήθηκε τελευταία από την οδηγία 94/1/ΕΟΚ της Επιτροπής (ΕΕ αριθ. L 23 της 28. 4. 1994, σ. 28).

(6) ΕΕ αριθ. L 262 της 27. 9. 1976, σ. 201. Οδηγία όπως τροποποιήθηκε τελευταία από την οδηγία 91/339/ΕΟΚ (ΕΕ αριθ. L 186 της 12. 7. 1991, σ. 64).

ΠΑΡΑΡΤΗΜΑ

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. Εισαγωγή

1. Στις 19 Οκτωβρίου 1993, η Επιτροπή υπέβαλε πρόταση, η οποία στηρίζεται στο άρθρο 100Α της συνθήκης για τη δέκατη πέμπτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της κυκλοφορίας στην αγορά και της χρήσεως ορισμένων επικίνδυνων ουσιών και παρασκευασμάτων.

2. Το Ευρωπαϊκό Κοινοβούλιο έδωσε τη γνώμη του, χωρίς να προτείνει τροπολογίες, στις 15 Δεκεμβρίου 1993. Η Οικονομική και Κοινωνική Επιτροπή έδωσε, τη γνώμη της στις 23 Φεβρουαρίου 1994.

3. Στις 27 Ιουνίου 1994, το Συμβούλιο καθόρισε κοινή θέση, σύμφωνα με το άρθρο 189Β της συνθήκης.

II. Στόχος

Στόχος της εν λόγω πρότασης είναι να τροποποιηθεί το παράρτημα I της οδηγίας 76/769/ΕΟΚ, ώστε να επιβληθούν περιορισμοί στη χρήση εύφλεκτων αερίων στις συσκευές αερολυμάτων που προορίζονται για διασκέδαση και διακόσμηση, όπως είναι οι συσκευές αερολυμάτων με τεχνητό χιόνι, μεταλλική λαμπυρίζουσα σκόνη, κλπ. Τα αερολύματα αυτά έχουν προξενήσει πολλά δυστυχήματα μέσα στην Κοινότητα, ιδιαίτερα χρησιμοποιούμενα από παιδιά κοντά σε φλόγες. Προβλέπεται επομένως, η χρήση αυτών των εύφλεκτων αερίων σε συνθήκες ιδιαίτερα υψηλού κιδνύνου να υποβληθεί σε περιορισμούς. Μελετάται πάντως μια παρέκκλιση για τα αερολύματα που περιέχουν μεν εύφλεκτα αέρια, αλλά δεν παρουσιάζουν κίνδυνο ανάφλεξης υπό τις συνήθεις συνθήκες χρήσεως.

II. Ανάλυση της κοινής θέσης

Το Συμβούλιο ακολούθησε, ουσιαστικά, την πρόταση της Επιτροπής. Εισήγαγε όμως ορισμένες τροποποιήσεις οι οποίες αποσκοπούν στην εξασφάλιση πραγματικού ελέγχου της διάθεσης στην αγορά των προϊόντων της οδηγίας και της χρησιμοποίησής τους. Έτσι:

1. Το Συμβούλιο έκρινε ότι, επειδή δεν μπορεί να διασφαλισθεί η εφαρμογή της οδηγίας, λόγω έλλειψης αξιόπιστων δοκιμών, η έναρξη ισχύος της εξαρτάται από την έγκριση οδηγίας της Επιτροπής σχετικά με την προσαρμογή στην τεχνική πρόοδο της οδηγίας 75/324/ΕΟΚ για τις συσκευές αερολυμάτων, που θα προβλέπει τις διαδικασίες δοκιμών που είναι απαραίτητες προς βεβαίωση της πιστότητας των προϊόντων στην παρούσα οδηγία. Στην πράξη, αναμένεται ότι δεν θα καθυστερήσει η έναρξη ισχύος της οδηγίας, δεδομένου ότι οι εργασίες σχετικά με τις διαδικασίες δοκιμών έχουν προχωρήσει αρκετά (άρθρο 2 παράγραφος 1).

2. Οι περιορισμοί στην χρήση εύφλεκτων αερίων στις συσκευές αερολυμάτων αφορούσαν τα αερολύματα που διατίθενται στην αγορά και χρησιμοποιούνται για οικιακούς σκοπούς. Επειδή όμως η χρήση για οικιακούς σκοπούς είναι δύσκολο να ελεγχθεί από τις αρχές, το Συμβούλιο έκρινε σκοπιμότερο να αναφερθεί στα αερολύματα που διατίθενται στην αγορά και προορίζονται να πουληθούν στο ευρύ κοινό (παράρτημα δεξιά στήλη παράγραφος 1).

3. Για να ενισχυθεί ο περιορισμός πώλησης στο ευρύ κοινό προστέθηκε από το Συμβούλιο η υποχρέωση της σήμανσης «προς αποκλειστική χρήση από επαγγελματίες» (παράρτημα δεξιά στήλη παράγραφος 2).

4. Η παρέκκλιση που προβλέπεται στην πρόταση της Επιτροπής με τη διατυπωμένη με τον ίδιο τρόπο που έχει διατυπωθεί η παρέκκλιση του άρθρου 9α της οδηγίας 75/324/ΕΟΚ για τις συσκευές αερολυμάτων. Το Συμβούλιο αποφάσισε να παραπέμψει άμεσα στην οδηγία για τις συσκευές αερολυμάτων, ώστε να αποφευχθούν οι αποκλίνουσες παρεκκλίσεις για τα ίδια προϊόντα (παράρτημα δεξιά στήλη παράγραφος 3).

5. Τέλος, το Συμβούλιο εισήγαγε την επιβαλόμενη διατύπωση σχετικά με την απαγόρευση της διάθεσης στην αγορά των προϊόντων που δεν ανταποκρίνονται στις απαιτήσεις της οδηγίας (παράρτημα δεξιά στήλη παράγραφος 4).

IV. Συμπεράσματα

Το Συμβούλιο κρίνει ότι οι τροποποιήσεις που εισήγαγε ενίσχυσαν τους στόχους της οδηγίας που αφορούν την προστασία των καταναλωτών από τα εν δυνάμει επικίνδυνα προϊόντα, διευκολύνοντας την ομοιογενή και αποτελεσματική της εφαρμογή.